**TRAKŲ RAJONO RŪDIŠKIŲ GIMNAZIJOS**

**ATSAKINGIAUSIOS KLASĖS RINKIMŲ NUOSTATAI**

**2016-2017 m.m**

**ATSAKINGIAUSIOS KLASĖS RINKIMŲ NUOSTATAI**

**I. BENDROSIOS NUOSTATOS**

1. Šie konkurso nuostatai reglamentuoja Trakų r. Rūdiškių gimnazijos (toliau – Gimnazijos) atsakingiausios klasės rinkimų atrankos kriterijus ir rinkimų tvarką.

2. Konkurso tikslas – stebint atsakingą mokyklos lankymą ir mokinių uniformų dėvėjimą, išrinkti atsakingiausią klasę ir skatinti kitų klasių mokinius lankyti mokyklą ir dėvėti uniformas.

3. Klasės nugalėtojos bus apdovanotos gimnazijos administracijos įsteigtu apdovanojimu ir suteiktas Atsakingiausios klasės vardas.

**II. KANDIDATŲ ATRANKOS KRITERIJAI**

4. Rinkimuose dalyvauja 1-4 klasės – 1 grupė; 5- 8 kl., I-IV gimnazijos klasės- 2 grupė.

5. Dalyviams taikomi šie kriterijai:

5.1. Tikrinama, kaip mokiniai dėvi uniformas.

5.2. Vertinama, kaip atsakingai mokiniai lanko mokyklą ( ar pateisintos praleistos pamokos, nevėluojama į pamokas).

6. 2016/2017 mokslo metų pabaigoje bus paskelbiama, kurios klasės mokiniai beveik 100% dėvėjo uniformas ir jų visos praleistos pamokos buvo pateisintos, nebuvo vėluojama į mokyklą ( galima paklaida 1-5 proc.).

**III. ATRANKOS ORGANIZAVIMAS IR VYKDYMAS**

7. Rinkimus organizuoja Seniūnų sueiga ( jos deleguoti atstovai).

8. Už rinkimų proceso vykdymą ir gautų rezultatų teisingumą ir pagrįstumą atsakinga gimnazijos socialinė pedagogė ir Seniūnų sueigos deleguoti atstovai.

9. Seniūnų sueiga kartu su socialine pedagoge ir atsakingu administracijos atstovu nusprendžia, kokiais būdais, kaip dažnai bus vykdomas vertinimas, susitaria dėl vykdymo tvarkos.

10. Atrankos pradžia – 2017 m. sausio 23 d. , pabaiga - 2017 m. gegužės 26 d..

**IV. APDOVANOJIMAI**

11. Atsakingiausios klasės vardas ir apdovanojimas skiriamas gimnazijos direktorės įsakymu.

12. Nugalėjusioms klasėms įteikiamas Atsakingiausios klasės apdovanojimas.

**V. KONKURSO REZULTATŲ PASKELBIMAS**

13. Rinkimų rezultatai skelbiami 2016/2017 mokslo metų pabaigos šventėje, įteikiant klasei apdovanojimą bei rezultatus paskelbiant gimnazijos internetiniame puslapyje.

**VI. BAIGIAMOSIOS NUOSTATOS**

14. Apdovanotų klasių apskaitą tvarko Trakų r. Rūdiškių gimnazijos direktorės paskirtas atsakingas asmuo.